Pseudogeniates

Pseudogeniates er en slekt av biller som hører til gruppen praktskarabider (Rutelinae) i familien skarabider (Scarabaeidae).

Utseende 
Middelsstore (12-19 millimeter), avlange, brunlige skarabider. Pronotum er avrundet, hvelvet med kraftig, tverr-rynket mikroskulptur. Dekkvingene har fine punktrader. Slekten ligner på slekten Geniates, men er ikke i nær slekt med denne.

Levevis 
Disse billene holder til i tørre områder. De voksne billene er aktive om natten og kommer til lys. Slitasjen på forbeina tyder på at disse blir brukt til graving, og at larvene lever i jorda.

Utbredelse  
Slekten lever bare i Argentina.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien praktskarabider, (Rutelinae) MacLeay, 1819
 Stammen Rutelini
 Understammen Pelidnotina
 Slekten Pseudogeniates Ohaus, 1910
 Pseudogeniates cordobaensis Soula, 2009
 Pseudogeniates intermedius Ohaus, 1914
 Pseudogeniates richterianus Ohaus, 1910

Kilder 
 Jameson, M.L. og Ocampo, F. (2012): Synopsis of the Argentinian scarab genus Pseudogeniates Ohaus (Coleoptera, Scarabaeidae, Rutelinae). Zookeys 2012 (241): 33–53.

Eksterne lenker 
 

Praktskarabider
Biller formelt beskrevet i 1910
Dyr formelt beskrevet av Friedrich Ohaus